Nafarroako Parlamentuko Mahaiak, 2020ko ekainaren 29an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Pablo Azcona Molinet jaunak aurkeztutako galdera, martxoaren 20ko 31/2019 Foru Dekretuan jasotako helburuak bermatze aldera Gobernuak aurreikusi dituen neurriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko ekainaren 29an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Pablo Azcona Molinet jaunak, Legebiltzarreko Erregelamenduan ezarritakoaren babesean, honako galdera hau aurkezten du, Landa Garapeneko eta Ingurumeneko kontseilariak Osoko Bilkuran ahoz erantzun dezan:

Ekainaren 25ean ikasi genuen Nafarroako Justizia Auzitegi Nagusiaren epaia, zeinaren bidez baliogabetzen baita martxoaren 20ko 31/2019 Foru Dekretuan behi-azienden sektoreko abeltzaintzako ustiategien tamainari jarritako muga.

Gobernuak zer neurri ezarri nahi du foru dekretu horretan ezartzen ziren helburuak eta abeltzaintza jasangarri eta ingurumenarekiko begirunetsu baten aldeko apustua bermatzeko?

Iruñean, 2020ko ekainaren 25ean

Foru parlamentaria: Pablo Azcona Molinet